[image: ]ДЕТСКА ГРАДИНА  №3  „ДЕТЕЛИНА“
град Петрич ,ул.“Гео Милев „№1 / gsm:0878255549
E-mail :info-100705@edu.mon.bg 

Изх.№ 89 /13.09.2024г.
                                                             ОБЯВА
ЗА ПРОВЕЖДАНЕ НА ДОПЪЛНИТЕЛНИ ОБРАЗОВАТЕЛНИ ДЕЙНОСТИ ИЗВЪН ОСНОВНИТЕ ФОРМИ НА ПЕДАГОГИЧЕСКО ВЗАИМОДЕЙСТВИЕ
                                                ЗА УЧЕБНАТА 2024/2025г.
На основание Раздел II,чл.6 и чл.7 от Правилата за осъществяване на допълнителни образователни дейности в общинските детски градини на територията на община Петрич, приети с Решение №758 по Протокол№28/15.12.2017г.от заседание на Общински съвет- Петрич и писмено заявено желание от страна на родителите по групи,  директорът на ДГ №3 “Детелина.“ ,град Петрич обявява конкурс по документи за допълнителни образователни дейности извън основните форми на педагогическо взаимодействие за учебната 2024/2025г.,както следва:
-Народни танци
-Спорт
Допълнителните образователни дейности се осъществяват от физически и/или юридически лица, регистрирани по търговския регистър, или от юридически лица с нестопанска цел.
Необходими документи за участие в конкурса 
1.Списък на документите
2.Заявление за участие-свободен текст
3.Заверено от участника копие на документа за регистрация или единен идентификационен код /ЕИК/,когато участника е юридическо лице или едноличен търговец. Когато е физическо лице  - копие на лична карта. Когато участника не е посочил ЕИК, представя оригинал или заверено копие на удостоверение за актуално състояние  /с дата не по рано от един месец от началната дата на обявата на конкурса/.Участник ,който е сдружение с нестопанска цел следва да представи решение за съдебна регистрация и заверено копие на устав/устройствен правилник на дружеството.
4.Декларация на основание чл.220,ал.1 от Закона за предучилищното и училищното образование, че педагогическият специалист не е извършвал срещу заплащане обучение или подкрепа през предходната учебна година по смисъла на чл.178,ал.1,т.2-7 и 14 и чл.187,ал.1,т.2 и т.4 на деца, с които работи  в детската градина, ако това заплащане е от името и за сметка на децата, включително със средства от настоятелството. Декларацията се изготвя и попълва от  кандидата.
5.Свидетелство за съдимост на всеки преподавател.
       6.Документи, удостоверяващи професионалната квалификация и правоспособност на всеки преподавател - дипломи, удостоверения, сертификати.
       7.Документи, удостоверяващи професионалния опит на преподавателите, които ще осъществяват определената ДОД в съответната детска градина/училище (копия на трудова книжка, служебна книжка, граждански  договор,  трудов  договор, препоръки, постижения и др.)
8.Програма за обучение на децата, която е на български език.
9.Индивидуална цена за обучение на дете за 1 занимание за  определената  ДОД. Цената е еднаква за всички възрастови групи.
       10. Размер на отстъпката за детската градина в %  от събраните такси.
            11. Проект на договор /Приложение № 1/, в който се попълват данните на кандидата  и се подписва от него.
 II. Оферта, която трябва да съдържа:
а) ниво на квалификация на преподавателите;

б) професионален опит в предлаганата област на ДОД;

в) програма по възрастови групи;

г) цена на ДОД за едно дете, за едно занимание;

д) размер на отстъпката в % от събраните такси, който Изпълнителят ще превежда по банковата сметка на детската градина;

е) срок, за който ще бъде предоставена образователната дейност, но не по-дълъг от 3 /три/ учебни години.
     III. Критерии за оценка на офертите:
1. Степен на квалификация на преподавателите - максимален брой точки 20.
Максималният брой точки се образува като сбор от показател А и Б:
А. Образование
а) за степен бакалавър - 10т.
б) за степен магистър -15 т.
Б. Допълнителни квалификации
а) за наличие на допълнителна квалификация в областта на предлаганата ДОД - 5 т.

2. Професионален  опит  на  преподавателите,  които  ще  осъществяват  определената ДОД в съответната детска градина/училище, доказан с посочените в чл.  10,  т. 7 документи - максимален брой точки 15.
Максималният брой точки се образува по следните показатели:
а) до 3 години - 5 т.;
б) от 4 до 10 години - 10 т.;  
  в) над 10 години - 15 т.

3.Пpoгpaмата за обучение на децата - максимален брой точки 15.

Максималният брой точки се образува по следните показатели;

            а) програма за обучение на децата, която частично е съобразена с възрастта на децата, не спомага за изграждане на компетентности в областта на ДОД, предвидените резултати в програмата не са постижими за съответната възрастова група, не са осигурени учебни ресурси за осъществяване на обучението по програмата и не надгра:жда компетентности, придобити в някои от образователните направленията - до 5 т.

           б) програма за обучение на децата, която в непълна  степен  е  съобразена  с възрастовите възможности на децата, спомага частично за изграждане на компетентности и заложби в областта на ДОД,  предвидените  резултати  в програмата са частично постижими за съответната възрастова група, осигурени са учебни ресурси за осъществяване на обучението по програмата, но  не  за  всички деца и надгражда частично компетентности, придобити в някои от образователните направленията - до 10 т.

           в) програма за обучение на децата, която напълно е съобразена с възрастта на децата, спомага в пълна степен за изграждане на компетентности и заложби в областта на ДОД, предвидените резултати в програмата са  постижими  за  съответната възрастова група, осигурени са учебни ресурси за осъществяване на обучението по програмата и надгражда компетентности, придобити в някои от образователните направленията- до 15 т.


4.Цена на определената ДОД за обучение на дете за 1 занимание - максимален брой точки 15.

Броят точки се определя по следната формула:

Цена на ДОД = Най-ниската предложена цена
Цената, предложена от съответния участник 
ДОД - допълнителна образователна дейност.

5.Размер на отстъпката за детската градина/училище в % от събраните такси - максюлален брой точки – 10

Броят точки се определя по следната формула:

Отстъпка= Отстъпката, предложена от съответния участник х 10
                           Най-високата предложена отстъпка

Максимален брой точки по всички критерии е 75.
ІV. Начин на провеждане на конкурса:
1. Конкурсът се провежда по документи от комисия, определена със заповед на директора на  Детска градина № 3 „Детелина”.
2. В комисията участват представители на детската градина, на общинска администрация, на Обществения съвет .

(1) При отваряне на пликовете имат право да присъстват съответното  физическо  лице, а за юридическите лица - управителят на фирмата-кандидат или упълномощено от него лице - за конкретната ДОД. Всички документи, които се намират в плика се подписват на всяка страница от двама члена на комисията и от съответното физическо лице, а за юридическите лица - от управителя на фирмата-кандидат  или от упълномощено от него лице. Кандидат или негов представител присъстват само при отваряне на пликовете и подписване на документите. Останалата част от работата на комисията протича в закрити заседания .

( 2) Конкурсът се провежда и при постъпила една оферта.

(3)Ако за участие в конкурса няма постъпили оферти за определената ДОД, срокът за подаване на оферти се удължава с 5 работни дни. Информацията за удължаване на срока се публикува на интернет-страницата на детската  градина/училище, на сайта на община Петрич и се поставя на видно място в сградата на детската градина/училище.

(4)Ако за участие в конкурса и след удължаване на срока по ал. 5 няма подадени оферти, конкурсът се прекратява със заповед на директора на детската градина/училище.
V. Документите за участие в конкурса се поставят в  плик:
 1. Документите за участие в конкурса се поставят  в плик,  който се вписва  в дневник за входяща, изходяща кореспонденция на детската градина/училище.
2. При подаване пликовете се номерират по реда на тяхното постъпване, като върху всеки един от тях се изписва наименованието/името на кандидата, определената допълнителна образователна дейност, входящ номер от Дневника за входяща кореспонденция на детската градина/училище, с посочени дата, месец, година и час.

VI.  Провеждане на конкурса: 
1. Комисията не допуска  до  участие  в  конкурса  кандидат,  който  не  е  представил някои от посочените документи в чл. 10.
2. Работата на комисията приключва в двуседмичен срок след изтичане на срока за подаване на офертите. За работата си комисията съставя протокол, който се предава на директора на детската градина/училище чрез Дневника за входяща кореспонденция. Работата на комисията и резултатите, отразени в протокола подлежат на контрол от директора на детската градина/училище.
3. Класирането на участниците се извършва съгласно обявените критерии.
4.В срок от три работни дни от получаване на протокола, директорът на детската градина/училище издава заповед за определяне на спечелилия конкурса кандидат. В заповедта се изписват по реда на класирането всички кандидати и съответно техния брой точки, като се посочват и не допуснатите кандидати. Заповедта се връчва лично срещу подпис или с препоръчано писмо с обратна разписка на всички участници. Заповедта подлежи на обжалване по  реда  на Административно-процесуалния  кодекс  и чл. 259, ал. 2, т. 6 от Закона за предучилищното и училищното образование. След изтичане на срока за обжалване директорът сключва договор със спечелилия конкурса     участник.

VII. Срок и място за подаване на документите:
от 13.09.2024г. до 24.10.2024г. включително, в Детска градина № 3 „Детелина ” от 8:00 до 14.00 часа при ЗАС.
Телефон за контакти: 0879470575
 VII. Обявяване на резултатите от конкурса:
1. Конкурсната комисия ще заседава на 25.10.2024г.
2. В тридневен срок директора на ДГ №3 „Детелина” издава заповед за утвърждаване на класирането на кандидатите и посочва спечелилите.
3. Със спечелилите кандидати се сключва договор по типов образец.
4. Заниманията по допълнителни образователни дейности ще започнат от  14.10.2024г. 
5. Резултатите от конкурса ще бъдат обявени в сайта и на входа на ДГ № 3 „Детелина”.
  
 
 
 
 











ПРИЛОЖЕНИЕ 1



ДОГОВОР

Днес, ......................................... г. в rp./c.........................................., на основание Заповед №
........................................... на директора  на ДГ № 3 “Детелина ”-гр.Петрич  за  определяне
на спечелилия конкурс кандидат, се сключи настоящия договор за образователна услуга между:
        1. ДЕТСКА     ГРАДИНА № 3 „ДЕТЕЛИНА” ,  
с адрес: гр. Петрич; общ. Петрич; ул.“Гео Милев ” № 1 представлявана от 
Светла Герасимова Бутанска -   директор,   наричан   в договора ВЪЗЛОЖИТЕЛ от една страна и

2.  ФИРМА.......................................................,регистрация,.....................................БУЛСТАТ  .........................................,  със  седалище   и  адрес на управление представляван от 

..........................................................................................................., наричан по-долу ИЗПЪЛНИТЕЛ, ОТ ДРУГА СТРАНА СЕ СПОРАЗУМЯХА ЗА СЛЕДНОТО:

                                                    I .ПРЕДМЕТ НА ДОГОВОРА

Чл.1. Възложителят възлага, а Изпълнителят приема да осъществява обучение на деца от детска	градина/училище	... . . . . . . . . . . . . ................................................	по
.................................................../английски език, народни танци, спорт, и др/, съгласно писмено изявеното от техните родители желание.
Чл.2. Обучението /заниманията/ ще се осъществяват по програма, съответстваща на възрастта на децата по установен седмичен график, който се съгласува с директора на детската градина/училище и е неразделна част от този договор.
I I . ЦЕНА И НАЧИН НА ПЛАЩАНЕ

Чл.3. Дължимата сума на Изпълнителя се формира като сума от индивидуалните такси, които се заплащат от родителите на съответното дете за предоставената услуга, като индивидуалната такса е в размер на ............ (словом) лева на дете за едно занимание, за реално присъствие. Изпълнителят се задължава да превежда по банковата сметка на Възложителя ........ (словом)% от събраните такси.
Чл.4. В срок до трето число на мeceцa, следващ месеца, в който е предоставена услугата, Изпълнителят представя на Възложителя списък, в който са отразени присъствията и отсъствията на децата и дължимите суми.
Чл. 5. Таксите се събират от Изпълнителя до 15-то число на месеца, следващ месеца, в  който е предоставена услугата.
Чл.6. До края на месеца, следващ месеца, в който е предоставена услугата, Изпълнителят представя на Възложителя финансов документ за преведената сума по договора,  с приложен списък на платените такси.
Чл.7. Изпълнителят издава на родителите документ за платените такси.

 I I I .СРОК И МЯСТО НА ИЗПЪЛНЕНИЕ

Чл.8. Договорът се сключва за срок 1 години от .......................... г. до .................................г. включително.
Чл.9. Заниманията се провеждат ......................... седмично по един учебен час -  30 минути за група с не повече от 20 деца, по график - извън времето за провеждане на основните форми на педагогическо взаимодействие.
Чл.10. Заниманията се провеждат във физкултурния салон  на детската  градина.


                                          IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.11. Възложителят има право да осъществява системен контрол за изпълнение на договора.
Чл.12. Възложителят се задължава да осигури условия за нормално провеждане на заниманията в рамките на съгласувания график и съдейства за сформиране на групите за обучение.
                                            V.ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.13. Възложителят се задължава да запознае  Изпълнителя  с  правилата  за безопасност на обучение, съгласно действащия Правилник за  дейността  на  детската градина/училището.
Чл.14. Изпълнителят се задължава да провежда обучението в съответствие с чл. 2 от настоящия договор, както и да изпълнява представената оферта.
Чл.15. Изпълнителят носи отговорност за живота и здравето на децата по време на провеждането на заниманията, вземане и водене на  децата  от  и  до  групите,  като  спазва всички нормативни изисквания, представени от Възложителя.
Чл. 16. Изпълнителят се задължава да предостави качествена услуга.

Чл. 17. Изпълнителят се задължава да обезпечи обучението  с  познавателни  книжки, учебни помагала и други пособия за съответната ДОД.
Чл. 18. Изпълнителят се задължава да представи пред родителите постиженията на децата под формата на открити практики, тържества и чрез  включване  в празниците  и проявите на детската градина/училище.
                                                VI. ПРЕКРАТЯВАНЕ НА ДОГОВОРА

Чл. 19. Настоящия договор се прекратява:

(1) С изтичане срока за извършване на услугата
(2) По взаимно съгласие
(3) При виновно неизпълнение на договора от една от страните със 7-дневно писмено предизвестие от изправната до неизправната страна
(4) По желание на една от страните с писмено предизвестие от 1 месец.

VП.ОБЩИ УСЛОВИЯ

Чл. 20. За неуредените в този договор въпроси се прилагат разпоредбите на ЗЗД и действащото законодателство.
Чл. 21. Изменения на настоящия договор могат да се правят по взаимно съгласие на страните, изразено в писмена форма.
Настоящия договор се състави и подписа в два еднообразни  екземпляра -  по един за всяка от страните.
ВЪЗЛОЖИТЕЛ:	ИЗПЪЛНИТЕЛ:

